**คู่มือสำหรับประชาชน : การทำพินัยกรรมแบบเอกสารลับ**

**หน่วยงานที่ให้บริการ :** ฝ่ายปกครองสำนักงานเขตบางเขนกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ประมวลกฏหมายแพ่งและพาณิชย์ บรรพ 6 ได้บัญญัติความว่า บุคคลใดจะแสดงเจตนาโดยพินัยกรรมกำหนดการเผื่อตายในเรื่องทรัพย์สินของตนเอง โดยหากประสงค์จะทำพินัยกรรมแบบเอกสารลับให้ผู้นั้นยื่นคำร้องตามแบบ พ.ก.1 ณ สำนักเขต โดยให้นำพินัยกรรมที่ได้ลงลายมือชื่อและได้ผนึกซองเรียบร้อยแล้ว ไปแสดงต่อเจ้าหน้าที่พร้อมด้วยพยานอย่างน้อย 2 คน  
หมายเหตุ  
1) ขั้นตอนการดำเนินงานตามคู่มือกระบวนงานจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการหรือเอกสารหลักฐานที่ยื่นเพิ่มเติมโดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จตามมาตรา 10 แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  ณ ฝ่ายปกครอง สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร. 0 2521 0666 ต่อ 5856)/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 2.5 ชั่วโมง

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ผู้ยื่นคำร้องตามแบบ พ.ก. 1  (หมายเหตุ: -) | 10 นาที | ฝ่ายปกครองสำนักงานเขตบางเขน |
| 2) | **การตรวจสอบเอกสาร**  เจ้าหน้าที่รับคำร้องพร้อมพินัยกรรมซึ่งใส่ซองปิดผนึกแล้วและตรวจสอบเอกสารและหลักฐานที่เกี่ยวข้อง  (หมายเหตุ: -) | 15 นาที | ฝ่ายปกครองสำนักงานเขตบางเขน |
| 3) | **การพิจารณา**  เจ้าหน้าที่สอบปากคำผู้ร้องและพยานบุคคล เพื่อยืนยันว่าขณะทำพินัยกรรมมีสติสัมปชัญญะสมบูรณ์ดี  (หมายเหตุ: -) | 30 นาที | ฝ่ายปกครองสำนักงานเขตบางเขน |
| 4) | **การพิจารณา**  บันทึกข้อความบนซองพินัยกรรม และทำความเห็นเสนอผู้บังคับบัญชาตามลำดับชั้นจนถึงผู้มีอำนาจลงนามอนุมัติ/ไม่อนุมัติ  (หมายเหตุ: -) | 45 นาที | ฝ่ายปกครองสำนักงานเขตบางเขน |
| 5) | **การลงนาม/คณะกรรมการมีมติ**  ผู้มีอาจลงนามอนุมัติหรือไม่อนุมัติ  (หมายเหตุ: ( กรณีอนุมัติ - อ่านข้อความที่บันทึกบนซองพินัยกรรมให้ผู้ทำพินัยกรรมและพยาน 2 คน ฟังต่อหน้า - ผู้ทำพินัยกรรมและพยานลงลายมือชื่อบนซองพินัยกรรมต่อหน้าผู้มีอำนาจลงนาม - ผู้มีอำนาจลงนามอนุมัติบนซองพินัยกรรม พร้อมประทับตราประจำตำแหน่ง และลงนามในสมุดทะเบียนพินัยกรรม - ออกใบรับพินัยกรรมตามแบบ พ.ก. 7 (ถ้าประชาชนประสงค์จะรับพินัยกรรมทันที ไม่ต้องออกใบรับพินัยกรรม)  กรณีไม่อนุมัติ แจ้งให้ผู้ร้องทราบถึงสาเหตุที่ไม่สามารถอนุมัติการทำพินัยกรรมได้และแจ้งสิทธิในการอุทธรณ์คำสั่งภายใน 15 วัน)) | 30 นาที | ฝ่ายปกครองสำนักงานเขตบางเขน |
| 6) | **-**  เจ้าหน้าที่ส่งมอบพินัยกรรมให้กับผู้ทำพินัยกรรม  (หมายเหตุ: -) | 10 นาที | ฝ่ายปกครองสำนักงานเขตบางเขน |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **ใบคำร้องขอทำพินัยกรรม แบบ พ.ก. 1**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 2) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (บัตรประจำตัวประชาชนของผู้ร้องและพยานอย่างน้อย 2 คน) | กรมการปกครอง |
| 3) | **พินัยกรรมซึ่งใส่ซองปิดผนึกแล้ว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 4) | **ใบรับรองแพทย์ (ถ้ามี)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ใบรับรองแพทย์ของโรงพยาบาลรัฐหรือเอกชน) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ฉบับละ**  (หมายเหตุ: -) | **ค่าธรรมเนียม** 20 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายปกครอง สำนักงานเขตบางเขน (เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร. 0 2521 0666 ต่อ 5856)  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

http://203.155.220.230/info/Department/telephon/DistrictOffTel.asp

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: -

**เอกสารประกอบการพิจารณา : การทำพินัยกรรมแบบเอกสารลับ**

**หน่วยงานที่ให้บริการ :** ฝ่ายปกครองสำนักงานเขตบางเขนกรุงเทพมหานคร

**เอกสารประกอบการขออนุญาต**

|  | **รายการเอกสาร** | **ตัวจริง** | **สำเนา** | **เงื่อนไข** |  |
| --- | --- | --- | --- | --- | --- |
| 1 | **ใบคำร้องขอทำพินัยกรรม แบบ พ.ก. 1** | 1 | 0 | - | 🞏 |
| 2 | **บัตรประจำตัวประชาชน** | 1 | 0 | (บัตรประจำตัวประชาชนของผู้ร้องและพยานอย่างน้อย 2 คน) | 🞏 |
| 3 | **พินัยกรรมซึ่งใส่ซองปิดผนึกแล้ว** | 1 | 0 | - | 🞏 |
| 4 | **ใบรับรองแพทย์ (ถ้ามี)** | 1 | 0 | (ใบรับรองแพทย์ของโรงพยาบาลรัฐหรือเอกชน) | 🞏 |

**แบบฟอร์มคำขออนุญาต**

|  | **รายการเอกสาร** | **เงื่อนไข** |  |
| --- | --- | --- | --- |
| *ไม่พบแบบฟอร์มคำขออนุญาต* | | | |